ముంబై: చాలామంది తల్లిదండ్రులు తమలాగే తమ పిల్లలు కూడా అభివృద్ధిలోకి రావాలని ఆకాంక్షిస్తారు. అందులోనూ జీవితంలో అన్నిరకాలుగా విజయం సాధించినవారు తమ పిల్లలు తప్పనిసరిగా తమ బాటలోనే నడవాలనుకుంటారు. అయితే ఒక అగ్రహీరో అందుకు భిన్నంగా స్పందించాడు. బాలీవుడ్ హీరో సంజయ్దత్.. తన కుమారుడు తనలా తయారు కాకూడదని భావిస్తున్నానని చెప్పాడు. అలనాటి బాలీవుడ్ నటులు సునీల్దత్, నర్గీస్ల కుమారుడు సంజయ్దత్... తనకు అలవడిన డ్రగ్స్అలవాటు నుంచి తప్పించుకునేందుకు కొన్నేళ్లపాటు పోరాటం చేశాడు. అలాగే అక్రమంగా ఆయుధాలు కలిగివున్నారనే ఆరోపణలతో జైలు జీవితం కూడా గడిపాడు. తనను తన తండ్రి సునీల్దత్.. సాధారణ విద్యార్థిగానే పెంచారని, బోర్డింగ్ స్కూలుకు పంపించారని తెలిపారు. తాను కూడా తన తండ్రిలానే... తన కుమారుడిని పెంచుతానని పేర్కొన్నాడు. అంతేకానీ తనలా ఉండాలని భావించనని అన్నాడు. ఇటీవల సంజయ్దత్ మీడియాతో మాట్లాడుతూ తాను తన కొడుకుకు జీవిత విలువలు చెప్పాలనుకుంటున్నానని, సంస్కారాన్ని నేర్పాలనుకుంటున్నానని చెప్పాడు. తన తండ్రి తన వలన అనుభవించిన బాధ తనకు ఎదురు కాకూడదని భావిస్తున్నానన్నాడు.
mumbai: chaalaamandi tallidandrulu tamalaage tama pillalu kuudaa abhivruddhiloki ravalani aakaankshistaaru. anduloonuu jeevitamlo annirakaalugaa vijayam saadhinchinavaaru tama pillalu tappanisarigaa tama batalone nadavalanukuntaru. ayithe oka agraheero anduku bhinnamgaa spandinchaadu. balivud heero sanjaydat.. tana kumarudu tanalaa tayaaru kaakuudadani bhaavistunnaanani cheppaadu. alanati balivud natulu sunildat, nargeesla kumarudu sanjaydat... tanaku alavadina dragsalavaatu nunchi tappinchukunenduku konnellapatu poratam cheshaadu. alaage akramamgaa aayudhaalu kaligivunnarane aaropanalato jailu jeevitam kuudaa gadipadu. tananu tana tandri sunildat.. saadhaarana vidyaarthigaane penchaarani, bording skooluku pampinchaarani telipaaru. taanu kuudaa tana tandrilaane... tana kumarudini penchutaanani perkonnadu. antekani tanalaa undaalani bhaavinchanani annadu. iteevala sanjaydat meediatho maatlaadutuu taanu tana kodukuku jeevita viluvalu cheppalanukuntunnana, samskaaraanni neerpaalanukuntunnaana cheppaadu. tana tandri tana valana anubhavinchina baadha tanaku eduru kaakuudadani bhaavistunnaanannaadu.